
Az Erasmus+ Blended Intensive programnak az Apor Vilmos Katolikus Főiskola adott helyet Vácon. Az egy hetes program 2025 október 10-17 között került megszervezésre. A program középpontjában a helyhez kötődő nevelés és az élményalapú tanulás állt.
	Az első nap csapatösszerázó tevékenységgel kezdődött, ahol ismekedtünk, beszélgetünk, próbáltuk egymás nevét megjegyezni. Majd az esti órákban mindenki kipróbálhatta magát a moldvai táncesten, ahol táncokat és népzenéket sajátithattunk el. Kedden és szerdán a kisgyemeknevelési konferencián vettünk részt, aminek az első napja Martonvásáron volt megtartva. Ezen a napon igazán izgalmas beszédet hallhattunk Dr. Gloviczki Zoltán rektor úrtól, a kultúrális vérkeríngés és tanításról. Majd a nap további felében meglátogattuk Brunszvik Teréz születésének 250. évfordulója alkalmából a Brunszvik kastélyt. A kellemes és informatív séta után a birtokon, az Óvodamuzeumot is felkerestük, ahol betekintést nyerhettünk a korábbi korok óvodai berendezésébe és kialakításába. Ezt követően ellátogattunk a martonvásári mauzóleumba, ahová Brunszvik Terézt is temették. A szerdai napot is körülölelte a hely szelleme és gyakorlati foglalkozásokan is ki tudtuk próbálni magunkat. Én a Waldorf előadást választottam, ahol kézzel készült, gyapjúból formázott kis angyalt alkottunk, az elméleti előadás után. Majd a viaszkrétával festett faleveleket is készítettünk, ami kifejezetten kikapcsolt és én magam is gyermeknek éreztem magam. A negyedik napon elültettük az otthonról hozott facsemetéket, ezzel is az utókorra gondolva. A kertből szedett gyógyfüvekből teákat készítettünk, elfogyazstásra és egy közös plakátot is szerkesztettünk a természet adta kincsekből. Ebéd után egy Duna parti sétával felfedeztük Vácot és a helyi örökségeket, egy történelmi kalandozáson vettünk részt. Ilyen volt például Szent Hedvig szobra, a Nagyboldogasszony székesegyház, vagy a Mária Terézia tiszteletére építettett Diadalív is.
	Az utolsó nap mindenki beszámolt az ott töltött idő élményeiről, szemügyre vettük a foglalkozáson készített produktumainkat és mindenki elmondta, hogy mit visz haza az öt napból.

